Diari Oficial de la Generalitat Valenciana


Sumari del DOGV 2949, del 11-03-1997 (1997/869387)

RESOLUCIÓ de 3 de març de 1997, de la Direcció General de Personal de la Conselleria de Cultura, Educació i Ciència, per la qual es dóna publicitat al programa i aplicació de gestió i implantació del Registre de Personal Docent.
------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2949

Data del DOGV
:   11-03-1997

Secció del DOGV
:   ALTRES DISPOSICIONS

Número del document
:   1997/869387


Data del document
:   03-03-1997

Organisme emissor
:   Conselleria de Cultura, Educació i Ciència

Tipus de document
:   Resolució

Anàlisi jurídica

RESOLUCIÓ de 3 de març de 1997, de la Direcció General de Personal de la Conselleria de Cultura, Educació i Ciència, per la qual es dóna publicitat al programa i aplicació de gestió i implantació del Registre de Personal Docent.
  
Per Decret 60/1986, del Consell de la Generalitat Valenciana, s'implanta el Registre de Personal de la Generalitat Valenciana i s'estableixen les bases per al seu funcionament. En compliment del que estableix la indicada disposició, i també l'Ordre de 5 de juny de 1986, de la Conselleria d'Administració Pública, i l'Ordre conjunta de 27 de gener de 1988 (DOGV de 9 de febrer de 1988 ), de la Conselleria d'Administració Pública i de la Conselleria de Cultura, Educació i Ciència, referida al Registre de Personal Docent, es requereix dictar una resolució que, a més de procedir a la implantació de l'indicat registre, continga les instruccions de gestió i done publicitat al programa i aplicació que constituiran el seu suport.
  
  
D'altra banda, l'elevat nombre de funcionaris docents al servei de la Generalitat Valenciana requereix que la implantació del Registre de Personal Docent es realitze de forma progressiva al llarg de l'any 1997, mitjançant fases successives i en funció de les dades que gradualment vagen introduint-se en el sistema.
  
Per tot això i en virtut de les competències atribuïdes en l'article 14.4 del Reglament Orgànic i Funcional de la Conselleria de Cultura, Educació i Ciència, he resolt:
  
  
Article 1. Definició
  
El Registre de Personal Docent es configura com un sistema d'inscripció de tot el personal docent no universitari al servei de la Generalitat Valenciana, que assegure l'anotació preceptiva de tots els actes que afecten la seua vida administrativa, i també l'arxiu informàtic dels expedients personals documentals dels dits treballadors públics. És un instrument que garanteix l'homogeneïtat, l'actualització i la integritat de les dades del personal docent.
  
  
El sistema informàtic de suport del Registre de Personal Docent serà el Sistema Informàtic de Personal Docent, descrit en l'article onze d'aquesta disposició.
  
  
Article 2. Personal inclòs i inscripció inicial
  
En el Registre de Personal Docent s'inscriurà el personal docent, dependent de la Conselleria de Cultura, Educació i Ciència, següent:
  
- funcionaris de carrera,
  
- funcionaris interins,
  
- funcionaris en pràctiques i
  
- personal laboral (contractat especialista)
  
La inscripció del personal, al qual fa referència el paràgraf anterior, haurà de contenir les dades següents:
  
a) DNI.
  
b) NRP.
  
c) Nom i cognoms.
  
d) Data i lloc de naixement.
  
e) Cos.
  
f) Especialitat.
  
g) Relació jurídica.
  
h) Centre de treball.
  
i) Lloc de treball.
  
j) Forma de provisió.
  
k) Data de nomenament.
  
l) Antiguitat.
  
m) Sexennis reconeguts.
  
n) Condició de catedràtic.
  
o) Acreditació per a funcions directives.
  
  
Article 3. Dades que s'hauran d'anotar
  
Les direccions territorials d'aquesta Conselleria i, si escau, els serveis corresponents d'aquesta Direcció General, hauran d'introduir preceptivament, i en temps real, en el Sistema Informàtic de Personal Docent, pel que respecta al personal indicat en l'article segon, els actes i les resolucions següents:
  
1. Respecte al funcionaris de carrera
  
a) Preses de possessió
  
b) Cessaments
  
c) Canvis de situació administrativa
  
d) Reingressos
  
e) Jubilacions
  
f) Pèrdua de la condició de funcionari
  
g) Reconeixement d'antiguitat i triennis
  
h) Sexennis reconeguts
  
i) Autorització o reconeixement de compatibilitat
  
j) Títols, diplomes i idiomes
  
k) Premis, sancions, condecoracions i mencions
  
  
2. Pel que fa al personal interí:
  
a) DNI
  
b) Noms i cognoms
  
c) Nomenament: data d'inici i d'acabament
  
d) Borsa de treball de procedència
  
e) Causa del nomenament
  
f) Presa de possessió
  
g) Cessament
  
h) Centre de treball
  
i) Localitat
  
j) Titulació
  
  
3. Respecte als funcionaris en pràctiques:
  
a) DNI
  
b) Nom i cognoms
  
c) Data de naixement
  
d) Data de convocatòria proves selectives
  
e) Data de resolució proves selectives
  
f) Nomenament funcionaris en pràctiques
  
g) Cos
  
h) Especialitat
  
i) Titulació
  
j) Lloc de treball
  
k) Presa de possessió
  
l) Cessament
  
  
4. Respecte al personal contractat:
  
a) DNI
  
b) Nom i cognoms
  
c) Data de naixement/localitat
  
d) Titulació
  
e) Especialitat
  
f) Categoria
  
g) Lloc de treball
  
h) Durada del contracte
  
i) Presa de possessió
  
j) Cessament
  
  
Les resolucions expressades més amunt hauran de formalitzar-se en els impresos de gestió homologats per aquesta Direcció General.
  
En l'expedient personal no podran figurar dades relatives a la ideologia, religió, creences, origen racial, salut, etc. etc. Les dades de caràcter personal únicament podran ser utilitzades als efectes previstos en la Llei de la Funció Pública Valenciana i la Llei de Funcionaris Civils de l'Estat, i el tractament informatitzat es realitzarà d'acord amb el que estableix la Llei Orgànica 5/1992, de Regulació del Tractament Informatitzat de les Dades de Caràcter Personal.
  
  
Article 4. Clau d'accés al Sistema Informàtic de Personal Docent
  
La clau d'accés primari al Sistema Informàtic de Personal Docent serà el DNI.
  
  
Article 5. Procés d'implantació
  
La implantació del Registre de Personal Docent, s'efectuarà per fases successives.
  
1. En la primera fase, que s'iniciarà el mes de febrer de 1997, s'efectuarà la inscripció inicial del personal docent no universitari que es trobe prestant serveis en centres públics de la Generalitat Valenciana i hi contindrà les dades següents:
  
  
a) DNI
  
b) Nom i cognoms
  
c) Relació jurídica
  
d) Grup
  
e) Nivell
  
Així mateix, s'informatitzarà la gestió del procés de deducció d'havers i s'anotaran els actes administratius referits a :
  
a) Compatibilitats/Incompatibilitats
  
b) Habilitacions.
  
  
2. La segona fase, que s'iniciarà el mes de març de 1997, comportarà les anotacions de Titulació i de Formació.
  
3. La tercera fase comprendrà l'elaboració de la base de dades de llocs de treball.
  
4. La quarta fase comportarà la plena implantació del Registre de Personal Docent mitjançant la inscripció i l'anotació de la resta de les dades enumerades en els articles segon i cinquè de aquesta resolució.
  
Les fases tercera i quarta tindran com a data prevista d'implantació el 31 de desembre de 1997.
  
  
Article 6. Procediment
  
Les inscripcions i les anotacions en el Registre de Personal Docent s'efectuaran d'acord amb el procediment següent:
  
1. Una vegada formalitzat el nomenament o recaiguda la resolució del procés de provisió, les unitats de Personal de les direccions territorials introduiran en el Sistema Informàtic de Personal Docent les dades necessàries per a la inscripció del personal docent, conformement al que disposa l'article tercer d'aquesta resolució, i remetran la certificació acreditativa de la fidelitat de les dades introduïdes respecte al document original al Registre de Personal Docent, en el termini de 3 dies. El Registre de Personal Docent en realitzarà la inscripció.
  
2. Després que s'haja introduït els actes administratius inclosos en l'article cinquè en el Sistema Informàtic de Personal Docent, les unitats de Personal de les direccions territorials remetran al Registre de Personal Docent, en el termini de tres dies comptats a partir de la data en què hagen sigut formalitzats, la certificació acreditativa de la fidelitat de les dades introduïdes respecte al document original.
  
3. Les errades materials i les omissions, que impedisquen la inscripció o l'anotació dels actes comunicats, seran esmenats d'acord amb el que preveu la Llei de Règim Jurídic de les Administracions Públiques i del Procediment Administratiu Comú.
  
  
  
Article 7. Accés a l'expedient
  
Només podran tenir accés a l'expedient personal la persona interessada i els òrgans administratius quan ho demanen en l'exercici de les seues competències.
  
  
Article 8. Expedició de certificats
  
La cap del Registre de Personal Docent expedirà la certificació de les inscripcions i anotacions practicades que consten en el Registre de Personal Docent als interessats i als òrgans administratius quan ho demanen.
  
  
Article 9. Responsabilitat per alteració de dades
  
L'assignació o l'alteració fraudulenta de la informació del Registre de Personal Docent donarà lloc a l'exigència de responsabilitat disciplinària, sense el perjudici de la responsabilitat civil o penal que en puga correspondre.
  
  
Article 10. Comunicació amb el Registre de Personal Docent
  
Les relacions i les comunicacions entre el Registre de Personal Docent i les direccions territorials, i les unitats de gestió d'aquest personal en la Generalitat Valenciana, pel que fa a matèries objecte d'aquesta resolució, es realitzaran per mitjà del Sistema Informàtic de Personal Docent, sense el perjudici de la remissió, si escau, dels documents o certificació que donen constància dels actes administratius que hi hagen sigut anotats.
  
  
Article 11. Sistema Informàtic de suport de Registre de Personal Docent (SIPD)
  
D'acord amb el que disposa l'article 18 de la Llei Orgànica 5/1992, de Regulació del Tractament Informatitzat de les Dades de Caràcter Personal, i l'Ordre 22 de juny de 1995 (DOGV de 21 de juliol), de la Conselleria de Cultura, Educació i Ciència, el Registre de Personal Docent es configura amb les característiques següents:
  
a) Denominació del sistema de informació:
  
Sistema Informàtic de Personal Docent (SIPD).
  
b) Denominació del fitxer automatitzat:
  
Registre de Personal Docent.
  
c) Finalitat del fitxer i usos previstos per a aquest:
  
Gestió administrativa del personal afectat.
  
d) Persones o col·lectius sobre els que es pretén obtenir dades de caràcter personal que resulten obligats a subministrar-les:
  
- Personal docent dels nivells no universitaris dels cossos i escales en què s'ordena la Funció Pública Docent.
  
- Funcionaris interins nomenats per a exercir llocs de treball propis de la Funció Pública Docent.
  
- Personal contractat per a exercir llocs propis de la Funció Pública Docent.
  
- Funcionaris en pràctiques.
  
e) Procediment de recollida de dades de caràcter personal:
  
- Transmissió electrònica de dades.
  
- Declaracions o formularis.
  
- Registres públics de Personal.
  
- Per mitjà de les dades dels documents oficials.
  
f) Estructura bàsica del Sistema Informàtic de Personal Docent:
  
- Base de dades.
  
g) Tipus de dades personals incloses en la base de dades:
  
- De caràcter identificatiu:
  
- DNI.
  
- Número d'afiliació a mutualitat o Seguretat Social.
  
- Nom i cognoms.
  
- Número de registre personal.
  
- Dades de caràcter personal.
  
- Estat civil.
  
- Dades familiars.
  
- Data i lloc de naixement.
  
- Sexe.
  
- Nacionalitat.
  
- Dades acadèmiques i professionals:
  
- Formació, titulacions.
  
- Experiència professional.
  
- Dades de detall de treball i de la carrera administrativa:
  
- Cos/escala.
  
- Condició de catedràtic.
  
- Acreditació càrrec directiu.
  
- Habilitacions.
  
- Lloc de treball.
  
- Dades relatives a sancions:
  
- Sancions administratives.
  
- Norma reguladora que tipifica la infracció.
  
h) Cessions de dades de caràcter personal que, si escau, es preveuen:
  
- Ministeri d'Educació i Ciència.
  
- Altres administracions amb competències concurrents en la matèria a l'efecte de coordinació o de cooperació.
  
i) Òrgans de l'administració responsable del SIPD:
  
- La Direcció General de Personal de la Conselleria de Cultura, Educació i Ciència.
  
j) Serveis o unitats davant els quals es pot exercir els drets d'accés, de rectificació i de cancel·lació:
  
- Servei de Registre de Personal Docent de la Direcció General de Personal (Conselleria de Cultura, Educació i Ciència).
  
  
Article 11
  
En la unitat de Registre de Personal Docent s'inclouran la base de dades següents:
  
1. Base de dades de personal, a la qual s'incorporaran totes les inscripcions i les anotacions del personal que afecten la seua vida administrativa.
  
2. Base de dades de llocs de treball, en la qual haurà de constar: Denominació, centre, localitat, nivell de complement de destinació i d'altres retribucions complementàries, cos, especialitat, requisits específics per al seu desenvolupament.
  
3. Base de dades de disposicions de la Generalitat Valenciana i estatals en matèria de funció pública de personal docent no universitari.
  
  
València, 3 de març de 1997.- El director general de personal: Jesús Francisco Martín Burgos.